Title: Akcija odvoza kabastog otpada u Nišu do kraja oktobra
Author: Owner
Last saved by: Goran Stojic

JKP MEDIANA

        Akcija odvoza kabastog otpada u Nišu do kraja oktobra

      Iz JKP “Mediana” još jednom pozivaju Nišlije da se odazovu akciji odvoza kabastog otpada kako bi se sprečilo njegovo gomilanje na pojedinim mestima i praljenja manjih divljih deponija. Prema rečima direktora ovog preduzeća Dragoslava Pavlovića, akcija je počela 1. i trajaće do 31.oktobra.
      Na ovaj način Nišlije koje žele mogu da očiste  tavane i podrume i da se oslobode nepotrebnog kabastog otpada, starog nameštaja, šporeta, frižidera ili šuta, to učine sada.
      Da bi to učinili potrebno je samo da se odazovu akciji odvoza kabastog otpada i prijave odvoz  na telefon kontakt centra 018/ 250-125, ili pozivom na besplatni broj 0800/ 018 - 002. Otpad se sakuplja svakog radnog dana od 7 do 19 sati, a akcija se odvija u svim gradskim opštinama. Ponedeljkom se prikuplja kabasti otpad u gradskoj opštini Medijana, utorkom u Panteleju, sredom u Paliluli, četvrtkom u Niškoj Banji, a petkom u gradskoj opštini Crveni Krst.
        Organizovanim odvozom kabastog otpada  sprečava se njegovo gomilanje pored kontejnera i stvaranje divljih deponija po gradu”, kaže Pavlović.
                                                                      V.P.
(Projekat “Nišlije se uključuju u odlučivanje” sufinansiran iz budžeta grada Niša)